**Szabályzat**

**A Balatonfüredi Horgászegyesület Központi Tanya használatának szabályzata**

1. **A FÖLDSZINTI RÉSZ HASZNÁLATA**

Az épület földszinti részét az alábbi célokra lehet használni, vagy hasznosítani.

* Elnökségi ülések tartása, közgyűlések lebonyolítása
* Horgászegyesületi rendes tagok hozzáférése a földszinti részhez, kávé – tea főzése, nem meleg ételek elfogyasztása
* kisebb rendezvények céljára a földszinti rész bérbeadása
* A kívülről megközelíthető mosdó-wc a nap 24-órájában van nyitva
* A tárgyaló terem és konyha használatát a mindenkori gondnokkal kell egyeztetni, neve és elérhetősége a HE weblapján megtalálható. A gondnok az elnökséggel egyeztet.

Bérbeadás esetén a bérleti díj óránként 8 ezer Ft

**II. Az EMELETI RÉSZ (apartmanok) HASZNÁLATA**

**1./ Meghatározások:**

**Szolgáltató (szállásadó)**

Egy természetes vagy jogi személy, aki ellenszolgáltatás fejében elszállásolja a vendéget.

**Vendég**

Egy természetes vagy jogi személy, aki a szálláshelyet igénybe veszi és vele együtt érkezik.

**Szerződéses partner**

Olyan külföldi vagy belföldi természetes vagy jogi személy, aki mint vendég vagy egy vendég részére az elszállásolási szerződést megköti.

**Az elszállásolási szerződés**

A Szolgáltató és a Szerződéses partner között megkötött szerződés.

**Előfoglalás:**

Az előfoglalás akkor jön létre, amikor a Vendég foglalást kezdeményez és a Szolgáltató ezt elfogadja, továbbá email-ben visszaigazolja a Vendég megrendelését.

**Foglalás:**

A foglalás akkor jön létre, amikor a Szerződéses partner vagy a Vendég részére a Szolgáltató által visszaigazolt megrendelés összegét készpénzben vagy a Szolgáltató bankszámlájára előlegként átutalja.

***Bankszámlánkra történő készpénzes befizetés esetén, a bank által felszámított banki költséget áthárítjuk, mely 300 Ft és a Szerződéses partner vagy a Vendég köteles ezt megfizetni.***

**2./ Fizetési feltételek:**

* Foglaláskor a teljes összeg előre fizetendő.
* Idegen forgalmi adó a helyszínen érkezéskor fizetendő készpénzben (bankkártyás fizetési lehetőség nincs).
* Az átutalás költsége minden esetben a megrendelőt terheli.

**Módosítási feltételek:**

Időpont módosítást, kizárólag írásos egyeztetés alapján áll módunkban elfogadni.

**Feltételei: lásd Lemondási feltételek**

**Lemondási feltételek:**

* Lemondást kizárólag írásban fogadunk el.
* Megrendelés esetén kötbérmentes lemondásra vagy módosításra az érkezést megelőzően 3 héttel van lehetőség.
* Az érkezést megelőző 21. és 15. nap között történő lemondás vagy módosítás esetén a megrendelt szolgáltatás 30%-a,
* Az érkezést megelőző 14. és 6. nap között történő lemondás vagy módosítás esetén a megrendelt szolgáltatás 50%-a,
* Az érkezést megelőző 5. nap reggel 00:00 órától történő lemondás vagy módosítás esetén, a megrendelt szolgáltatás teljes díja (100%) kötbérként fizetendő.

Lemondás nélküli ”meg nem jelenés” esetén, a szálláshely szolgáltatást felhasználtnak tekintjük és a Szolgáltatási díjat nem áll módunkban visszatéríteni.

**A Szolgáltató általi lemondás:**

Ha a Szerződéses partner vagy a Vendég az előleget még nem fizette meg, vagy az előleg befizetését nem teljesítette az előre meghatározott időpontig, a szállásadó visszaléphet az elszállásolási szerződéstől.

Amennyiben a vendég a meghatározott érkezési napon 18:00 óráig nem jelenik meg, akkor a szállásadónak megszűnik az elszállásolási kötelezettsége, de ez alól kivételt képez, ha azt előzetesen írásban egyeztették és megállapodtak a későbbi érkezés időpontjában.

**3./ Szerződéskötés:**

A szálláshely átvételekor köttetik, amikor a Vendég elfoglalja az apartmant, az Átadás-Átvételi jegyzőkönyv szerint átveszi azt és aláírásával igazolja.

A vendég köteles az apartman elfoglalásakor az Átadás-Átvételi jegyzőkönyvben szereplő berendezéseket, használati tárgyakat ellenőrizni és amennyiben rendellenességet vagy hiányt tapasztal, azt azonnal jelezni a Szolgáltató részére. Erre az átvételtől számított 1 órán belül van lehetősége és az észrevételt minden esetben rögzíteni kell a jegyzőkönyvben.

A Szolgáltató kizárólag abban az esetben jogosult az elszállásolási szerződést megkötni, illetve az apartmant a Vendég rendelkezésére bocsátani, ha a Vendég a fizetési kötelezettségének eleget tett.

A szálláshely elfoglalása és elhagyása:

A szálláshelyet az érkezés napján 11:00 és 17:00 óra között lehet elfoglalni, a távozás napján pedig 08:00 és 09:00 óra között kell elhagyni és kizárólag az előre egyeztetett létszámban vehetik igénybe a vendégek.

Korai érkezés és késői távozás a foglaltság függvényében biztosítható és külön díj ellenében lehetséges, előzetes regisztrációra nincs lehetőség.

A lefoglalt időpont idő előtti elutazása esetén, a szállásdíját nem térítjük vissza.

A szálláshely meghosszabbítása:

Az apartman igénybevételének a Vendég által kezdeményezett meghosszabbításához a Szolgáltató előzetes hozzájárulása szükséges és a további szolgáltatás teljes díjának megfizetése mellett lehetséges.

**4./ Parkolás:**

* A szállóvendégek az apartmanház parkolóját térítésmentesen használhatják és apartmanonként 1 parkoló biztosított.
* A vendég a másik parkoló autóban okozott kárért a károsultnak közvetlen felelősséggel tartozik.

**5./ Wi-fi szolgáltatás:**

* Az apartman házban Wi-fi rendszer üzemel, melynek használata ingyenes.
* A Vendég a Wi-fi csatlakozás jelszavát az apartmanba való bejelentkezéskor kapja meg.
* A Wi-fi folyamatos, megszakítás nélküli működését és elérhetőségét nem tudjuk garantálni.
* A Wi-fi használata során vagy következtében a Vendég készülékében vagy annak tartalmában keletkezett közvetlen vagy közvetett károkért az Apartman ház nem vállal felelősséget.
* A szolgáltatást a Vendég a saját felelősségére és kockázatára veszi igénybe.

**6./ Az apartmanház területére be nem vihető dolgok:**

* a hatályos jogszabályokban maró, gyúlékony vegyszernek, anyagnak minősített  
  dolgok,
* a hatályos jogszabályokban tűzveszélyesnek és/vagy robbanásveszélyesnek  
  minősített anyagok,
* különösen drága, nagy értékű értéktárgy, műkincs, muzeális tárgy,
* tűzijáték, petárda, ezek alkatrészei, összetevői,
* hulladék, környezetre, egészségre ártalmas dolog,
* pszichoaktív anyag,
* lőfegyver, lőszer.
* Az apartmanház a vendég előzetes írásban tett kérelmére, írásban engedélyezheti a be nem vihető  
  dolog(ok) bevitelét az apartmanház területére.
* Ha a vendég az apartmanház előzetes írásbeli engedélye nélkül nem bevihető dolgot visz be a  
  szálloda területére, akkor azt az apartmanház a vendég költségére eltávolíthatja vagy eltávolíttathatja.
* Az engedély nélkül bevitt dologban keletkezett kárért való felelősséget az apartmanház kizárja.
* A vendég teljes körű jogi és anyagi felelősséggel tartozik mindazon kárért és sérelemért, amelyet az engedély nélkül bevitt dolog okoz más vendégnek, harmadik személynek vagy az apartmanháznak.
* Az apartmanokba házi állat nem vihető be

**7./ Földszint használata**

Az épület földszinti részét elsősorban a horgászegyesület rendes tagjai használhatják, de megfelelő felügyelet mellett egyéb célra is kiadható, hasznosítható. Ez ügyben mindig az **elnökség dönt.**

Az egyedi használat bérleti díj: 8.000.-Ft/óra

**8./ A kikötő használata**

A Balatonfüredi Horgászegyesület rendes tagjain kívül a kikötőt június 15 és augusztus 30 közötti időszakban egyetlen szállóvendég sem használhatja sem horgászat, csónakázás, sem fürdés céljából.

**9./ A szerződés érvényessége**

A szerződés lezárása vagy idő előtti felbontása:

A szerződés meghatározott időre jön létre, de ha a Vendég idő előtt elhagyja az apartmant, úgy a Szolgáltató jogosult a teljes árat felszámolni. Kivételt képez, ha a Felek ettől eltérően állapodnak meg. A lejárati idő előtt megüresedett apartmant a Szolgáltató jogosult újra értékesíteni.

A szállásadónak joga van azonnali hatállyal az elszállásolási szerződést felbontania a következő esetekben:

* ha a vendég a szálláshelyet nem megfelelően vette igénybe illetve a szálláshelyen további vendéget vagy vendégeket fogad
* ha a vendég tapintatlan és helytelen viselkedésével megsértette az együttélés szabályait
* más vendégek tulajdonát, erkölcsét, testi épségét sérti vagy veszélyezteti
* ha a vendég fertőző beteg és az ott tartózkodása alatt ápolásra szorul vagy más vendégek egészségét veszélyezteti

Szerződött partnerek (Közvetítők) által értékesített foglalások feltételei:

Az apartman ház szálláshelyeit értékesítő online szállásfoglaló portálok vagy utazási irodák által érkező vendégekre is a jelen Szabályzatban foglaltak érvényesek és minden esetben az apartmanház saját honlapján található információk az irányadóak.

Az esetleges félre tájékoztatásokból, eltérésekből adódó károkért vagy hiányokért a Szolgáltató semmilyen felelősséget nem vállal.

**10./ A Vendég kártérítési kötelezettsége:**

Apartmanházunkban a Vendég által okozott kárról jegyzőkönyv készül és a kár minden esetben megtérítendő. Az egyes berendezési és használati tárgyak értéke az Átadás-Átvételi jegyzőkönyvben rögzített, az esetlegesen felmerülő egyéb károk esetén közös megegyezés vagy szakértő bevonása (Vállalkozó-Kivitelező) által meghatározott kárösszeg fizetendő. A Vendég mindazon károkért felelős, melyet Ő maga vagy az Ő felelőssége alá tartozó személy, személyek, háziállatok, stb. hibájából következett be vagy okoztak. Ezen károkat is a Vendég minden esetben maradéktalanul köteles megtéríteni.

Jelen szabályzat be nem tartásából eredő károkat, a Szolgáltató a Vendégnek kiszámlázza, melyet Ő köteles megtéríteni.

 Talált tárgyak:

A vendég által itt felejtett tárgyakat 30 napig őrizzük. Írásban történő megkeresésre ezeket külön díj ellenében postázzuk (posta költség + 2000 Ft szolgáltatási díj), melynek teljes díja előre fizetendő.

A vendég megbetegedése vagy halála:

Ha egy vendég megbetegszik a szálláshelyen, akkor kérésére a Szolgáltató orvosi segítséget hívhat, de ha a Szolgáltató veszélyesnek vagy szükségesnek ítéli meg a helyzetet, vagy esetleg a vendég önállóan erre nem képes, akkor a Szolgáltató a Vendég kérése nélkül is hívhat orvosi segítséget. Ha a Vendég döntésképtelen vagy a hozzátartozóival a Szolgáltató nem tud kapcsolatot teremteni, úgy a Vendég költségére gondoskodhat az orvosi ellátásról. Ez a felelőssége a Szolgáltatónak akkor zárul le, amikor a vendég már önálló döntésre képes vagy a hozzátartozók értesültek a betegségről.

Szolgáltatónak a Szerződéses partnerrel vagy a Vendéggel szemben, illetve elhalálozás esetén a jogutóddal szemben minden felmerülő költség megtérítésére van joga (pl.: orvosi költségek, betegszállítási költség, gyógyszerek, gyógyászati segédeszközök költségei, szükséges szobafertőtlenítés, az ágy illetve az ágynemű fertőtlenítése vagy cseréje, a falak ill. a berendezési tárgyak, szőnyeg helyreállítása, amely a megbetegedés vagy elhalálozás során kárt szenvedtek, továbbá olyan költségek megtérítése, amely a használhatatlanná vált szobák bérleti díját kompenzálja, minden egyéb kár megtérítése)

A Vendég halála esetén a szerződés lezárul a Szolgáltatóval.

„VIS MAJOR”

Ha a szerződésteljesítés egy előre nem látott magasabb erő vagy esemény által lehetetlenné válik, illetve meghiúsul, a szállásadó a felmondási idő betartása nélkül felmondhatja a szerződést, tehát a szállásadó az elszállásolási kötelezettsége alól mentesül.

**11./ Háziállat az apartmanokba nem vihető be:**

**12./ A Szolgáltató kötelezettsége:**

* A foglalás alapján megrendelt apartman maradéktalan biztosítása
* A Vendég írásos panaszát kivizsgálni és a probléma kezeléséhez szükséges lépéseket megtenni.
* Az esetlegesen felmerülő panaszokat a vendég köteles  azonnal jelezni  a Szolgáltató felé, utólagosan erre már nincs lehetőség

**13./ Díjak**

Az apartmanok értékesítésénél 4 árszintű díjat határozunk meg apartmanonként

1**./ Szezonon kívüli időszak**

(minden év november 15 – következő év február 15) 15.000.-Ft

**2./ Előszezon és utószezon**

(február 15-május 31 között ) 20.000.-Ft

(szeptember 16-november 15 között 20.000.-Ft

**3./ Főszezon**

(június 01-szeptember 15) 28.000.-Ft

**Horgászegyesületi rendes tag és közvetlen hozzátartozója**

Az összes szezonbeli árnak a 80%-a /apartman/nap

**Apartmanházunk teljes területén Tilos a Dohányzás, kivéve az arra kijelölt helyet!**

**A szobában történő dohányzás esetén, Füstmentesítés címén alkalmanként 10.000 Ft-ot számítunk fel.**

**2022. 05. 05.**

**Balatonfüredi Horgászegyesület Elnöksége**